67. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. Δ.24723/3404/71 της 21 Ιουν./2 Ιουλ. 1971 (ΦΕΚ Β΄ 508) Περί διακινήσεως επιβατών εκ του Αερολιμένος Θεσσαλονίκης δι’ επιβατηγών αυτοκινήτων δημοσίας χρήσεως. Έχοντες υπ’ όψιν: 1.Τας διατάξεις του άρθρ. 9 του Ν.Δ. 701/70 «περί ενεργουμένων δια κατηγοριών τινων αυτοκινήτων μεταφορών και επιβαλλομένων διοικητικών κυρώσεων εις κατόχους και οδηγούς αυτών». 2.Την ανάγκην εξασφαλίσεως καλλιτέρας εξυπηρετήσεως των εις τον Αερολιμένα Θεσσαλονίκης αφικνουμένων εκ του εξωτερικού ή του εσωτερικού επιβατών, προκειμένου ούτοι να διακινηθούν προς την πόλιν της Θεσσαλονίκης ή προς έτερα, εκτός ταύτης, σημεία δι’ επιβατηγών αυτοκινήτων δημοσίας χρήσεως, αποφασίζομεν: Ορίζομεν τον τρόπον της δι’ επιβατηγών αυτ/των Δ.Χ. εξυπηρετήσεως των αεροπορικώς διακινουμένων δια του Αερολιμένος Θεσσαλονίκης επιβατών, ως ακολούθως: 1.Δια την δι’ επιβατηγών αυτοκινήτων Δ.Χ. μεταφοράν επιβατών από της πόλεως Θεσσαλονίκης, ή ετέρας πόλεως ή κωμοπόλεως ή χωρίου, μέχρι του Αερολιμένος Θεσσαλονίκης, θα μισθούνται υπό των ενδιαφερομένων τοιαύτα αυτοκίνητα εκ των εχόντων έδραν εντός περιοχής περιλαμβανομένης εις τας ως άνω διοικητικάς μονάδας αντιστοίχως. Κατά την διενέργειαν της εν λόγω μεταφοράς, θα εφαρμόζεται το τιμολόγιον I (μονή ταρίφα) δια την εντός της περιοχής της έδρας των διαδρομήν. Δια την εκτός ταύτης διαδρομήν μέχρι του Αερολιμένος, θα εφαρμόζεται το τιμολόγιον II (διπλή ταρίφα). Τα ως άνω, αυτοκίνητα, μετά το πέρας της κατά τ’ ανωτέρω μισθώσεως, θα επιστρέφουν εις την έδραν των κενά, απαγορευομένης της υπ’ αυτών παραλαβής επιβατών εκ του Αερολιμένος. 2.α)Δια την δι’ επιβατηγών αυτοκινήτων Δ.Χ. διακίνησιν των εις τον Αερολιμένα Θεσσαλονίκης αφικνουμένων επιβατών προς την πόλιν της Θεσσαλονίκης ή προς έτερα, εκτός ταύτης, σημεία θα μισθούνται υπό των ενδιαφερομένων τοιαύτα αυτοκίνητα άτινα θα σταθμεύουν αποκλειστικώς και μόνον εις τον χώρον του Αερολιμένος, προερχόμενα εκ των εχόντων έδραν Δήμους ή Κοινότητας κειμένας εντός της περιοχής της περιμετρικής ζώνης Θεσσαλονίκης, αποκλειομένων των εχόντων έδραν εκτός ταύτης Δήμους ή Κοινότητας και δη εκ των πέριξ του Αερολιμένος τοιούτων. β)Τα αυτοκίνητα ταύτα θα ορίζωνται εκ περιτροπής κατά μήνα και εις αριθμόν ανάλογον-κατά την κρίσιν του Αερολιμενάρχου-προς τας εμφανιζομένας εκάστοτε ανάγκας εκ της κινήσεως των εις τον Αερολιμένα αφικνουμένων επιβατών, μερίμνη δε της Αστυνομικής Δ/νσεως Θεσσαλονίκης εν συνεργασία μετά των οικείων επαγγελματικών   Οργανώσεων ή Σωματείων, θα επιλέγωνται μεταξύ των καλλιτέρων από πλευράς εμφανίσεως οχημάτων, οδηγουμένων, κατά το δυνατόν, υπό των πλέον προηγμένων οδηγών, κατά προτίμησιν δε εκ των εχόντων γνώσεις μιας, τουλάχιστον, ξένης γλώσσης. γ)Τα κατά τ’ ανωτέρω, οριζόμενα εκάστοτε επιβατηγά αυτοκίνητα, Δ.Χ., κατά την χρονικήν διάρκειαν καθ’ ην θα σταθμεύουν εις τον χώρον του Αερολιμένος θα θεωρούνται ως έχοντα έδραν τούτον, θα φέρουν δε επ’ αμφοτέρων των οπισθίων θυρών αυτών ειδικόν σήμα τετραγωνικού σχήματος μήκους πλευράς 25 εκ., εξ αυτοκολλήτου χάρτου κιτρίνου χρώματος εφ’ ου θα έχωσιν εκτυπωθή, εις δύο σειράς, αι ενδείξεις:ΠΡΟΣΩΡΙΝΗ ΕΔΡΑ «ΚΡΑΤΙΚΟΣ ΑΕΡΟΛΙΜΗΝ ΘΕΣ/ΝΙΚΗΣ». δ)Τα εν λόγω αυτοκίνητα ως εδρεύοντα προσωρινώς εις τον Αερολιμένα, δηλονότι εκτός της μονίμου έδρας των, θα εφαρμόζουν κατά την διακίνησίν των προς οιονδήποτε σημείον προορισμού των εκ του Αερολιμένος μισθούντων ταύτα επιβατών το τιμολόγιον II (διπλή ταρίφα), καθ’ όλην την διάρκειαν της διαδρομής. Μετά το πέρας της μισθώσεώς των, ταύτα θα επιστρέφουν πάραυτα κενά, ήτοι άνευ επιβάτου, εις την εν τω Αερολιμένι προσωρινήν έδραν των, μη επιτρεπομένης της καθ’ οιονδήποτε τρόπον αδικαιολογήτου καθυστερήσεώς των, ταύτης ελεγχομένης υπό των αρμοδίων αστυνομικών οργάνων και του Αερολιμενάρχου, απαγορευομένης δε πάντως ετέρας μεταφοράς επιβατών εντός της περιοχής της περιμετρικής ζώνης της πόλεως Θεσσαλονίκης ή εκτός ταύτης. Εις ην περίπτωσιν ήθελε διαπιστωθή παρά των ανωτέρω τοιαύτη μεταφορά υπό των εν λόγω αυτοκινήτων, ή δικαιολόγητος καθυστέρησις επιστροφής τούτων εις τον Αερολιμένα εξ ου εμισθώθησαν, θα επιβάλλωνται κατά των παραβατών οδηγών αι υπό των διατάξεων της παρ. 2 του άρθρ. 1 του Ν.Δ. 701/70 «περί ενεργουμένων δια κατηγοριών τινων αυτοκινήτων μεταφορών και επιβαλλομένων διοικητικών κυρώσεων εις κατόχους και οδηγούς αυτών» προβλεπόμεναι κυρώσεις. 3.Καθ’ έκαστον μήνα, η Αστυνομική Διεύθυνσις Θεσσαλονίκης παρακαλείται να γνωστοποιή προς τον Αερολιμενάρχην τους αριθμούς κυκλοφορίας και τα στοιχεία των οδηγών των, κατά την παρ. 2β της παρούσης, επιλεγέντων δια τον επόμενον μήνα επιβατηγών αυτοκινήτων Δ.Χ. άτινα, κατά το χρονικόν τούτο διάστημα, θα υποχρεούνται όπως εδρεύουν εις τον χώρον του Αερολιμένος. Η ως άνω Αστυνομική Αρχή, δέον όπως μέχρι ενάρξεως ισχύος της παρούσης, μεριμνήση δια την κατά τ’ ανωτέρω επιλογήν τοιούτων αυτ/των άτινα θα      εδρεύουν     εις    τον    ως     είρηται     χώρον (Αντί της σελ. 226,621) Σελ. 226,621(α) Τεύχος 540-Σελ. 41 Επιβατικά αυτοκίνητα (Δημόσιας και Ιδιωτικής Χρήσης) 21.Ε.γ.67 κατά το από της ενάρξεως ισχύος ταύτης μηνιαίον χρονικόν διάστημα. Η ισχύς της παρούσης άρχεται την 1 Αυγ. 1971. 68. ΑΠΟΦΑΣΙΣ ΥΠΟΥΡΓΟΥ ΝΑΥΤΙΛΙΑΣ, ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. Δ.16170/2102/72 της 17/31 Μαΐου  1972 (ΦΕΚ Β΄ 381) Περί προσλήψεως οδηγού μισθωτού υπό ιδιοκτητών επιβατηγών αυτοκινήτων Δ.Χ. τεθέντων εις κυκλοφορίαν βάσει των διατάξεων του Α.Ν. 88/67. (Κατηργήθη δια του άρθρ. 13 της υπ’ αριθ. Δ.25900/1974 αποφάσεως, κατωτ. αριθ. 84). 69. ΑΠΟΦΑΣΙΣ ΥΠΟΥΡΓΟΥ ΝΑΥΤΙΛΙΑΣ, ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 16640/72 της 20 Μαΐου/17 Ιουν.  1972 (ΦΕΚ Β΄ 431) Περί τροποποιήσεως και συμπληρώσεως της υπ’ αριθ. Δ.117200/70 αποφάσεως. Τροποποιηθείσα δια των υπ’ αριθ.: α)Δ.26922/3480/72 της 31 Αυγ./8 Σεπτ. 1972 (ΦΕΚ Β΄ 688) αποφ. Υπ.Ν.Μ.Ε. β)Δ-37440/4599/72 της 1/8 Δεκ. 1972 (ΦΕΚ Β΄ 1073) αποφ. Υπ.Ν.Μ.Ε. γ)Δ.3230/257 της 29 Ιαν./2 Φεβρ. 1973 (ΦΕΚ Β΄ 136) αποφ. Υπ.Ν.Μ.Ε. δ)Δ.28836/2984 της 1/4 Οκτ. 1973 (ΦΕΚ Β΄ 1178) αποφ. Υπ.Ν.Μ.Ε. ε)Δ.31179/3253/73 της 22/29 Οκτ. 1973 (ΦΕΚ Β΄ 1287) αποφ. Υπ. Μεταφ. και Επικοινωνιών κατηργήθη μετ’ αυτών δια του άρθρ. 13 της υπ’ αριθ. Δ.25900/1974 αποφάσεως (κατωτ. αριθ. 84). 70. ΑΠΟΦΑΣΙΣ ΥΠΟΥΡΓΟΥ ΝΑΥΤΙΛΙΑΣ, ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. Δ.34069/4285/72 της 2/13 Νοεμ.  1972 (ΦΕΚ Β΄ 962) Περί διαδικασίας διενεργείας εξετάσεων υποψηφίων προς απόκτησιν αδείας κυκλοφορίας Δ.Χ. αυτοκινήτου. Τροποποιηθείσα δια της υπ’ αριθ. Δ.3230/257 της 29 Ιαν./2 Φεβρ. 1973 (ΦΕΚ Β΄ 136) αποφ. Υπ. Ν.Μ.Ε. κατηργήθη μετ’ αυτής δια του άρθρ. 13 της υπ’ αριθ. Δ.25900/1974 αποφάσεως (κατωτ. αριθ. 84) Σελ. 226,622(α) Τεύχος 540-Σελ. 42 71. ΑΠΟΦΑΣΙΣ ΥΠΟΥΡΓΟΥ ΝΑΥΤΙΛΙΑΣ, ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. Δ.39504/4823 της 16/23 Δεκ. 1972 (ΦΕΚ Β΄ 1127) Περί τροποποιήσεως της υπ’ αριθ. Δ.20668/2761 από 13 Μαΐου 1971 αποφάσεως Υπουργού Ναυτιλίας, Μεταφορών και Επικοινωνιών. Έχοντες υπ’ όψιν: 1)Τας διατάξεις του άρθρ. 9 του Ν.Δ. 701/70. 2)Τας διατάξεις της υπ’ αριθ. Δ.20668/2761 από 13 Μαΐου 1971 αποφάσεως ημών εκδοθείσης κατ’ εξουσιοδότησιν του άνω άρθρου «περί όρων και περιορισμών κυκλοφορίας επιβατηγών αυτοκινήτων δημοσίας χρήσεως». 2)Την ανάγκην εξασφαλίσεως καλλιτέρας εξυπηρετήσεως του επιβατικού κοινού του διακινουμένου δι’ επιβατηγών αυτοκινήτων δημ. χρήσεως, αποφασίζομεν: 1)Τροποποιούντες την παρ. 1α της υπ’ αριθ. Δ.20668/2761 από 13 Μαΐου 1971 αποφάσεως ημών, απαγορεύομεν την, μεταξύ των οδηγών των επιβατηγών αυτοκινήτων δημοσίας χρήσεως των κυκλοφορούντων εις την περιοχήν τέως Διοικήσεως Πρωτευούσης, αλλαγήν φυλακής (βάρδιας) κατά τας ώρας της κυκλοφορίας αιχμής και συγκεκριμένως: «α)Κατά την θερινήν περίοδον από ώρας 06.30 έως 08.00, 13.00 έως 15.00 και 18.00 έως 20.30. β)Κατά την χειμερινήν περίοδον από ώρας 07.00 έως 08.30, 13.30 έως 15.30 και 18.00 έως 20.30». Αι ώραι αλλαγής φυλακής (βάρδιας) ετροποποιήθησαν ως άνω δια της υπ’ αριθ. Δ.14239 / 1290/73 της 21 Ιουν./3 Ιουλ. 1973 (ΦΕΚ Β΄ 762) αποφ. Υπ. Ν.Μ.Ε. 2)Κατά τα λοιπά ισχύει η άνω υπ’ αριθ. Δ.20668 / 2761 από 13 Μαΐου 1971 απόφασις ημών. Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως. 1.Ε.γ.68-71 «Επιβατικά αυτοκίνητα (Δημόσιας και Ιδιωτικής Χρήσης) 72. ΑΠΟΦΑΣΙΣ ΥΠΟΥΡΓΟΥ ΝΑΥΤΙΛΙΑΣ, ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. Δ.11800/1080 της 17/17 Απρ. 1973 (ΦΕΚ Β΄ 459) Περί αναστολής χορηγήσεως νέων αδειών κυκλοφορίας επιβατηγών αυτοκινήτων Δ.Χ. είς τινας Νομούς της χώρας. (Κατηργήθη δια της υπ’ αριθ. Δ.28797/2981/73, κατωτ. αριθ. 76 και άρθρ. 13 της υπ’ αριθ. Δ.25900/1974, κατωτ. αριθ. 84 αποφάσεων). 73. ΑΠΟΦΑΣΙΣ ΥΠΟΥΡΓΟΥ ΝΑΥΤΙΛΙΑΣ, ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. Δ.19660/2106/73 της 5/25 Ιουλ. 1973 (ΦΕΚ Β΄ 858) Περί χορηγήσεως αδειών κυκλοφορίας ΕΔΧ αυτοκινήτων επ’ ονόματι οδηγών υπηρετούντων εις Οργανισμούς. (Κατηργήθη δια του άρθρ. 13 της υπ’ αριθ. Δ.25900/1974 αποφάσεως, κατωτ. αριθ. 84).

[Source: greek_legal_code_raptarchis | Tokens: 8122]